ICHI บวกเกือบ 3% นิวไฮในรอบ 4 เดือน รับงบฯ Q3 พุ่งกระฉูด 117%
ICHI บวกเกือบ 3% นิวไฮในรอบ 4 เดือน รับงบฯ Q3 พุ่งกระฉูด 117% โดยล่าสุด ณ เวลา 11.13 น. ราคาอยู่ที่ระดับ 8.70 บาท บวก 0.25 บาท หรือ 2.96% สูงสุด 8.85 บาท ต่ำสุด 8.50 บาท ด้วยมูลค่าซื้อขาย 70.73 ล้านบาท
9 พ.ย. 2560

ผู้สื่อข่าวรายงานว่าราคาหุ้นบริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 11.13 น. อยู่ที่ระดับ 8.70 บาท บวก 0.25 บาท หรือ 2.96% สูงสุด 8.85 บาท ต่ำสุด 8.50 บาท ด้วยมูลค่าซื้อขาย 70.73 ล้านบาท ขณะที่ดัชนีตลาดหุ้นไทยโดยรวมลบ 0.07% พร้อมกันนี้ ราคาหุ้นปรับตัวแรงในรอบ 4 เดือน นับตั้งแต่หุ้นขึ้นไปทดสอบระดับ 8.75 บาท เมื่อวันที่ 3 ก.ค.60

ด้าน บล.เออีซี แนะนำ “ซื้อ” ราคาเป้าหมาย 9.60 บาท/หุ้น แม้ช่วงไตรมาส 3/60 ICHI ต้องเผชิญแรงกดดันจากค่าใช้จ่ายจัดทำโปรโมชั่น “รหัสทองปลดหนี้ หมื่น แสน ล้าน” ส่งผลให้มี SG&amp;A/Sales เพิ่มเป็น 16.2% จากช่วงไตรมาส 3/59 ที่ 13.7% และยังต้องรับรู้ส่วนแบ่งขาดทุนจากเงินลงทุนในบริษัทร่วมค้า 18.2 ล้านบาท มากกว่าช่วงไตรมาส 3/59 ที่ 12.3 ล้านบาท เพราะค่าใช้จ่ายทางการตลาดในประเทศอินโดนีเซียเพิ่มขึ้น
อย่างไรก็ตาม ปัจจัยลบดังกล่าวถูกชดเชยทั้งหมดด้วยปัจจัยบวก คือ รายได้จากการขายเติบโต 31.1% จากปีก่อน หลังยอดขายเครื่องดื่มที่ส่งออกไปยังต่างประเทศยังสดใส โดยเฉพาะตลาด CLMV และ อัตรากำไรขั้นต้นเพิ่มเป็น 23.9% จากช่วงไตรมาส 3/59 ที่ 19.6% เนื่องจากช่วงไตรมาส 3/60 มี ปริมาณขายเพิ่ม ขึ้นหนุนให้เกิดการประหยัดต่อขนาด
ทั้งนี้ ยังไม่ต้องเผชิญสงครามราคาดังเช่นที่เกิดขึ้นในช่วงไตรมาส 3/59 จึงหนุนให้ช่วงไตรมาส 3/60 ICHI มีกำไรสุทธิ 69.2 ล้านบาท เติบโต 117.0% จากปีก่อน และมีอัตรากำไรสุทธิเพิ่มเป็น 4.8% จากช่วงไตรมาส 3/59 ที่ 2.9%
ขณะที่ช่วง 9 เดือนแรก ICHI มีกำไรสุทธิคิดเป็น 82.1% ของประมาณการกำไรทั้งปี และเรายังคงประมาณการเดิม โดยช่วงไตรมาส 4/60 คาด ICHI จะพลิกมีกำไรสุทธิ 48.4 ล้านบาท จากช่วงไตรมาส 4/59 ทีมีผลขาดทุนสุทธิ 55.3 ล้านบาท หลังปัจจุบันกำลังซื้อในประเทศดีขึ้น บวกกับ โมเมนตัมตลาดส่งออกยังคงโตสดใส
โดยหนุนให้คงคาดปี 2560 ICHI จะมีกำไรสุทธิ 270 ล้านบาท หดตัวเพียง 26.6% จากปีก่อน ก่อนพลิกกลับมาโต 66.8% จากปีก่อน ในปี 2561 จากการเก็บเกี่ยวความสำเร็จสินค้าใหม่ในปีหน้า หลังปีนี้บริษัทได้เพิ่มสินค้าใหม่ อาทิ เครื่องดื่มบำรุงกำลัง T247 และเยลลี่รสผลไม้ Bireley Fruit to Go
พร้อมกันนี้ ICHI รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขาย 1,455.90 ล้านบาท เพิ่มขึ้น 31.1% จากงวดเดียวกันของปีก่อน ที่มีรายได้จากการขาย 1,110.30 ล้านบาท เนื่องจากมีการส่งออกมากขึ้น แต่ตลาดชาพร้อมดื่มใรนประเทศยังคงไม่เติบโต และมีการแข่งขันสูง
ด้านต้นทุนขายของบริษัทในไตรมาส 3/60 เท่ากับ 1,107.60 ล้านบาท คิดเป็นอัตราส่วนต้นทุนขายต่อรายได้จากการขายเท่ากับ 76.1% ต้นทุนขายในงวดเดียวกันของปีก่อนเท่ากับ 892.9 ล้านบาท หรือคิดเป็น 80.4% ของรายได้จากการขาย บริษัทฯ มีอัตราส่วนต้นทุนขายลดลง เนื่องจากการส่งออกเพิ่มขึ้น